Va formar part de l'aliança atenenca gairebé tot el . L'any 424 aC Acantos es va rendir al general espartà Bràsides i poc després es va negociar un tractat entre Atenes i Esparta on es va garantir la seva independència. La ciutat va defensar-se en diverses ocasions contra l'expansió d'Olint i la Lliga Calcídica, i fins i tot Cligenes, un dirigent polític de la ciutat, va negociar amb Esparta l'any 382 aC, perquè els ajudessin a defensar-se d'Olint. Finalment la ciutat va quedar sotmesa al Regne de Macedònia. A la Segona Guerra Macedònica, entre Filip V de Macedònia i la república de Roma, l'any 200 aC, Acantos va ser ocupada i saquejada per la flota romana.